חוק ההוצאה לפועל (תיקון מס' 46), התשע"ה-2015
הצעת חוק ממשלתית, הכנסת ה-20
פורסם: ספר החוקים, חוברת 2495, עמ' 196, 2015-07-15T00:00:00+03:00
החוק קובע הגדלה של סכום התביעה על סכום קצוב אשר ניתן לבקש לבצעה בהוצאה לפועל מ-50,000 ₪ ל-75,000 ₪. בנוסך לכך נקבע כי המצאת ההתראה תהיה בדואר רשום עם אישור מסירה, ואם סירב הנתבע לקבל את ההתראה או לחתום על אישור המסירה, יראו את הנתבע כמי שהומצאה לו ההתראה כדין וכי הערת פקיד הדואר או המוסר בדבר הסירוב תהווה ראיה לאמיתותה. עוד נקבע, כי אם המבקש ניסה להמציא לחייב את ההתראה בדואר רשום עם אישור מסירה אך לא הצליח לעשות זאת, והוא מיוצג על ידי עורך דין, תתאפשר גם המצאה במסירה אישית על ידי עורך הדין ויחולו לעניין זה הוראות סעיפים 489 ו-490 לתקנות סדר הדין האזרחי, התשמ"ד-1984, אשר מאפשרות, בין השאר, המצאה באמצעות הדבקה על הדלת, בדומה לאופן המצאת כתב תביעה לנתבע בבית משפט.